open-index/open-wikipedia-markdown huggingface dataset:
Jegala

**Jegala** (), saukta arī **Kehra**, ir upe Ziemeļigaunijā. Upe sākas Pandiveres augstienes rietumu malā Ahulas ciemā un ietek Baltijas jūras Somu līča Ihasalu līcī. Upes garums ir 98,9 km, upes baseina platība 1570 km2.

Augštecē upe plūst caur Kervemā purvāju. Bagāta ar zivīm — mīt forele un lasis. Uz upes uzbūvētas vairākas hidroelektrostacijas.

Upes deltā tai pāri ved piekaramais tilts, tās centrālajā daļā un lejtecē ir vairāki dambji, no kuriem augstākais (11 m) ir Linnamē HES aizsprosts, kas atrodas 1,3 km attālumā no ietekas.

20. gadsimta 70. gados upe bija stipri piesārņota ar tuvumā esošās papīrfabrikas notekūdeņiem. Tās apkaime noderēja par uzņemšanas vietu krievu kinorežisora Andreja Tarkovska 1979. gadā radītajai filmai "Stalkers".

Aptuveni 4 kilometrus pirms ieteces Somu līcī atrodas Jegalas ūdenskritums, tā augstums ir apmēram 8 metri, bet platums — ap 50 metriem. Jegalas ūdenskritums ir augstākais  un platākais dabiskais ūdenskritums Igaunijā. Ziemā tas parasti pilnībā neaizsalst.


Jägala jõgi.JPG|Jegalas ieteka
Jägala jõgi Kehras.JPG|Jegala pie Kehras
Kaunissaare veehoidla (Jägala jõgi).jpg|Kaunisāres ūdenskrātuve uz Jegalas upes


## Atsauces

## Ārējās saites
Ātrs un bez žēlastības

**"Ātrs un bez žēlastības"** () ir 2001. gada ASV asa sižeta filma, kuras režisors ir Robs Kouens. Galvenās lomas filmā atveido Pols Volkers, Vins Dīzels, Mišela Rodrigesa, Džordana Brūstere, Čads Lindbergs un Džonijs Strongs. Filmas pirmizrāde notika  ASV. Filma ir pirmā daļa "Ātrs un bez žēlastības" filmu ciklā.

Losandželosas policistam Braienam O'Konoram ir jāizlemj, kam viņš ir lojāls pēc tam, kad viņš sāk aizrauties ar ielu sacīkšu pasauli, kuru viņam darba uzdevumā nepieciešams iznīcināt.

## Atsauces

## Ārējās saites
Leigo ezermūzikas festivāls

250px|thumb|right|2007. gada Leigo ezermūzikas festivāla skatuve
**Leigo ezermūzikas festivāls** () ir Lutikē, Otepē apkārtnē, Valgas apriņķī kopš 1988. gadā notiekošs klasiskās un tautas mūzikas festivāls. Festivālu aizsāka igauņu biologs un ceļotājs Tenu Tamms astoņdesmito gadu sākumā nopirktā zemesgabalā ierīkotā tūrisma atpūtas kompleksā ar 14 uzstādinātiem ezeriem.

2017. gada 4. un 5. augustā festivāls atzīmēja savu 20. gadadienu, un togad tajā ar diviem koncertiem uzstājās orķestris un kamerkoris *[[Voces musicales]]*, ko diriģēja Ainārs Rubiķis. Pirmā koncerta programmā bija iekļauts Pētera Vaska vijoļkoncerts „Tālā gaisma”, kura solists bija Sandis Šteinbergs, bet festivāla noslēgumā savā 80. dzimšanas dienā diriģēja Nēme Jervi.

## Atsauces

## Ārējās saites
* Leigo ezermūzikas festivāla tīmekļa vietne  
* Maruta Rubeze (2014. gada 23. augusts). „Leigo mūzikas festivāls Igaunijā: mistisks, maģisks, pielūgts...” *Baltijas ceļš*. Latvijas Radio 3. Lsm.lv. Skatīts: 2018. gada 13. oktobrī
Henns-Kārels Hellats

thumb|300px|Henns-Kārels Hellats Igaunijas Rakstnieku savienības pilnsapulcē Tartu 2012. gada 23. martā
**Henns-Kārels Hellats** ( - ) bija igauņu dzejnieks un prozaiķis, Igaunijas Rakstnieku savienības biedrs kopš 1975. gada. Viņš bija Igaunijas Kongresa loceklis. Hellats igauņu valodā ieviesa vārdu *ulme* — fantastika, piedāvājot šo vārdu lietot termina "teaduslik fantastika" — neveikla kalka no krievu "naučnaja fantastika" vietā. Viņš arī ir pirmā igauņu valodā sarakstītā zinātniskās fantastikas romāna autors — viņa spalvai pieder antiutopisks romāns "Sieviešu pasaule" (*Naiste maailm*), kas divās grāmatās 1976. un 1978. gadā grāmatu sērijā "Mirabilia" iznāca izdevniecībā "Eesti Raamat". Viņš bija vienīgais igauņu autors, kura darbs tika izdots šajā sērijā (līdztekus brāļu Strugacku, Jeremeja Parnova, Ursulas Le Gvinas un Aizeka Azimova darbiem).

## Atsauces

## Ārējās saites
* "Henn-Kaarel Hellat kiirtee kõrval" Elukiri, 8/2007
Voldemārs Veli

**Voldemārs Veli** (; dzimis , miris ) bija grieķu-romiešu stila Igaunijas cīkstonis, divu olimpisko spēļu medaļnieks, 19-kārtējs Igaunijas čempions.

Pēc profesijas bijis celtņa vadītājs Tallinas ostā.

## Biogrāfija
Voldemārs Veli uzauga Ārensburgā un ar cīņu sāka nodarboties 1920. gadā. Pēc pirmajiem panākumiem viņš pārcēlās uz sporta klubu "Sport Tallinn". 1922. gadā viņš pirmoreiz kļuva par Igaunijas čempionu grieķu-romiešu stilā, tas bija vienīgais cīņas sporta veids, kuru viņš piekopa. 1924. gadā viņš piedalījās savās pirmajās starptautiskajās sacīkstēs — olimpiskās spēlēs Parīzē. Divās cīņās viņš uzvarēja, divās — zaudēja un spalvas svarā ieguva 8. vietu starp 27 dalībniekiem.

1926. gadā Veli, startēdams spalvas svarā, uzvarēja Eiropas čempionātā Rīgā. Izšķirošajā cīņā viņš pārspēja zviedru cīkstoni Eriku Malmbergu. 1927. gadā Budapeštā Veli izdevās šo uzvaru atkārtot. Finālcīņā uzvarot ungāru Kāroju Kārpāti, viņš atkārtoti kļuva par Eiropas čempionu. 1928. gadā Veli guva trešo panākumu pēc kārtas. Amsterdamā viņš kļuva par olimpisko čempionu spalvas svarā, pēdējā cīņā pēc punktiem uzvarot Eriku Malmbergu.

1929. gadā Veli pārgāja startēt vieglā svara (līdz 66 kg) kategorijā un 1930. gada Eiropas čempionātā Stokholmā bija otrais aiz Erika Malmberga, kuram šoreiz viņš zaudēja. To pašu vietu viņš ieņēma arī 1931. gada Eiropas čempionātā Prāgā. Šoreiz finālā Veli zaudēja dortmundietim Eduardam Šperlingam.

Voldemārs Veli nepiedalījās 1932. gada Losandželosas olimpiskajās spēlēs, jo Igaunijai nebija finansiālu līdzekļu, lai tur varētu nosūtīt cīkstoņu komandu. 1933. un 1934. gadā Veli atkal startēja Eiropas čempionātos vieglajā svarā, taču medaļnieku vidū neiekļuva.

1936. gada vasaras olimpiskajās spēlēs Berlīnē Veli uzvarēja piecas cīņas un ieguva bronzas medaļu. Viņš uzvarēja arī vācu cerību Heinrihu Nettesheimu no Ķelnes. Pret Josefu Herdu no Čehoslovākijas un Lauri Koskelu no Somijas Veli cieta zaudējumus. 1937. un 1938. gada Eiropas čempionātos medaļas Veli vairs neguva. Abos viņš zaudēja Lauri Koskelam. 1939. gada marta sākumā viņš kārtējo reizi uzvarēja Igaunijas čempionātā. Eiropas čempionātā, kas notika no 25. līdz 28. aprīlim Oslo, viņš nepiedalījās. Valstssacīkstē pret Latviju, kas notika 19. novembrī Rīgā, viņš guva punktu uzvaru (2:1) pret R. Skapānu. 1940. gada marta sākumā Veli trīspadsmito reizi pēc kārtas uzvarēja Igaunijas čempionātā. 1941. gadā viņš Igaunijas izlases sastāvā piedalījās tās turnejā uz Dienvidkaukāzu.

Otrā pasaules kara laikā 1944. gadā viņš ar ģimeni emigrēja uz Zviedriju. Viņš pārtrauca savu sporta karjeru 1945. gadā pēc vietējo igauņu un Stokholmas komandas sacensībām, kurās viņš pārspēja Zviedrijas čempionu Einaru Kārlsonu.

## Literatūra
* Tiit Lääne, "Voldemar Väli". Sari Olümpiavõitjad. Kirjastus Tiit Lääne ja EOK, Tallinn 2007, 104 lk 

## Atsauces

## Ārējās saites
Rīgas Baleta skola

**Rīgas Baleta skola** ir specializēta horeogrāfijas skola, PIKC Nacionālās Mākslu vidusskolas (NVM) struktūrvienība.
Tā atrodas Kalnciema ielā 12 Rīgā.

## Vēsture
1932. gadā nodibināja Latvijas Nacionālās operas baletskolu, kuru pēc Latvijas okupācijas 1940. gadā pārdēvēja par Latvijas PSR Valsts Operas un baleta teātra baletskolu, 1941. gadā par Rīgas operas baletskolu, bet 1945. gadā par Latvijas PSR Operas un baleta teātra baleta studiju.
1948. gadā nodibināja Rīgas Horeogrāfijas vidusskolu, kurā vispārizglītojošos priekšmetus apguva kopā ar Emīla Dārziņa mūzikas vidusskolas bērniem Latvijas Valsts Konservatorijas telpās. Baleta stundas norisinājās Operas trešā balkona zālē, Smilšu ielā 8 un Mārstaļu ielā. 1973. gadā skola pārcēlās uz jaunu ēku Kalnciema ielā 10/12. 2004. gadā to pārdēvēja par Rīgas Horeogrāfijas skolu.

2017. gadā Latvijas Republikas Ministru kabinets pieņēma lēmumu likvidēt Rīgas Horeogrāfijas skolu un Emīla Dārziņa mūzikas vidusskolu un pievienojot tās profesionālās izglītības kompetences centram "Nacionālā Mākslu vidusskola" kā struktūrvienību ar nosaukumu Rīgas Horeogrāfijas skola.
2020. gadā skolu pārdēvēja par PIKC NMV "Rīgas Baleta skola".

## Izglītības programma
Profesionālās vidējās izglītības programma „Deja”  (kods 33 212 101).

## Atsauces
Bart After Dark

***Bart After Dark*** ir amerikāņu animētā seriāla "Simpsoni" astotās sezonas 5. sērija. Pirmoreiz tā tika pārraidīta . Sēriju sarakstīja Ričards Epls, režisēja — Dominiks Polčino. 

## Sižets
Līza un Mārdža dodas uz Springfīldas ezeru, lai palīdzēt pludmalē izskalotiem dzīvniekiem. Tikmēr Bārts tiek sodīts par vandalismu un viņu sūta strādāt uz bordeli.

## Atsauces

## Ārējās saites
*
Pandiveres augstiene

**Pandiveres augstiene** () ir viena no četrām plašākajām augstienēm Igaunijā, atrodas valsts centrālajā un ziemeļu daļā. Nosaukums radies no Pandiveres ciema, kas atrodas Igaunijas ziemeļaustrumos, Veikemārjas pagastā. Augstums virs jūras līmeņa tās nomalēs 80 m, augstākie punkti ir Emumegi (166 m), Kallavere (156 m) un Ebavere (146 m).

thumb|left|upright=1.2|Skats no Emumegi skatu torņa
Augstiene plešas starp Rakveri un Paidi, dienvidos tā sniedzas līdz Vertsjerva ezeram. Pamatieži sastāv galvenokārt no ordovika sistēmas kaļķakmeņiem, tos pārsedz kvartāra ieži. Ģeoloģiski tās tuvākais analogs ir Ižoras augstiene Krievijas Ļeņingradas apgabalā.

Plānā augsnes kārta izraisa tūlītēju nokrišņu ieplūšanu (iespiešanos) dziļākos slāņos, tāpēc upju un purvu aizņemtā platība ir tikai 2% no augstienes teritorijas, kaut gan vidēji Igaunijā šis rādītājs sasniedz 22%. Zemes dzīlēs ieplūstošais ūdens izplūst no tām daudzu avotu formā. Pandiveres augstienē tādēļ savu tecējumu sāk daudzas upes, tai skaitā arī Igaunijas lielākās upes. Rietumu nogāzē sākas Jegala, uz kuras atrodas viens no lielākajiem un skaistākajiem ūdenskritumiem Igaunijā. Simūnā no Katkuallikas avota iztek Pedja, ceturtā lielākā Igaunijas upe, kuras krastos atrodas Jegevas pilsēta, kā arī Pedjas pieteka Peltsamā. Augstienes austrumu nogāzē sākas Kunda.
thumb|upright=0.8|right|Priedes pie Porkuni ciema

Dažās vietās lietus ūdens iekļūšana kaļķakmens slāņos izraisījusi karsta struktūru rašanos.

## Daba
Pateicoties relatīvi augstiem pacēlumiem, augstienē kopumā ir vēsāks klimats. Šeit veidojas biezāka un noturīgāka sniega sega.

Sakarā ar pietiekamu kalcija daudzumu morēnu zonās, augsne salīdzinājumā ar citām Igaunijas zemēm ir relatīvi auglīgāka. Tomēr šajā ziņā ainava ir neviendabīga: dienvidu pacēluma rajoniem, atšķirībā no ziemeļu, ir raksturīga mazāk auglīga smilšmāla augsne. Tā ir mazāk caurlaidīga, un tādēļ šeit sastopami arī purvi — piemēram, Emumegi paugura pakājē.

Pandiveres augstienes veģetācija ir tipiska kaļķainām augsnēm. Izplatīta koku suga ir ozols, no zālaugiem — gundegas. Lielākā daļa ozolu audžu pirms vairākiem gadsimtiem tika izcirstas, un to vietā radās lauki, bet atmiņas par to saglabājušās toponīmijā: Tammiku, Tamme, Tammevelja, Tamsalu (no  — ozols). Šodien Pandiveres augstienē sastopamas nelielas dabiskas ozolu audzes, vietām ozoli vai to grupas aug arī skujkoku mežu vai jauktu mežu teritorijās.

## Atsauces

## Ārējās saites
Trakā Ziemassvētku ballīte birojā

**"Trakā Ziemassvētku ballīte birojā"** () ir 2014. gada ASV Ziemassvētku kinokomēdija, kuras režisori ir Džošs Gordons un Vills Speks. Galvenās lomas filmā atveido Džeisons Beitmens, Olīvija Manna, T. Dž. Millers, Dženifere Anistone, Džiliana Bella, Vanesa Beijere un Kortnija B. Vensa. Filmas pirmizrāde notika  Ņujorkā.

Filiāles vadītājs pēc māsas draudiem aizvērt filiāli sarīko lielu Ziemassvētku ballīti, lai iegūtu lielu klientu un izvairītos no filiāles slēgšanas, tomēr ballīte vienā brīdī iziet ārpus rāmjiem.
## Atsauces

## Ārējās saites
Emumegi

**Emumegi** () ir augstākais punkts Igaunijas ziemeļu daļas Pandiveres augstienē. Emumegi augstums ir 79 m, absolūtais augstums virs jūras līmeņa ir 166,5 metri.  Atrodas Pandiveres augstienes dienvidu malā, 2 km uz ziemeļrietumiem no Emumē (*Emumäe*) ciema Rietumviru apriņķa Veikemārjas pagastā.

Kalna virsotnē atrodas koka skatu tornis. Tas uzcelts 1997. gadā pēc arhitekta Tīta Hansena projekta. Labos laikapstākļos no tā var pārredzēt apkārtni divu līdz trīsdesmit kilometru attālumā līdz pat Endlas purvājam un Alutaguses mežiem. 21,5 metrus augstajā skatu laukumiņā, kurā vienlaikus var atrasties pat līdz 20 cilvēkiem, iespējams nokļūt, pieveicot 115 pakāpienus pa vītņu kāpnēm.  No tā var ērti aplūkot Emumē ainavu rezervātu. 

Parkā atrodas arī celmu namiņš, saullēkta namiņš, sena kapsēta, kā arī laukumi telšu uzsliešanai un piknikam. Parka apmeklējums ir par maksu, to apsaimnieko un pārvalda Veike-Mārjas pašvaldība. Leģenda vēsta, ka Emumegi kalns radies, Kalevipoega zirgam izkārpot zemi no Pētlas purva.

Savu bērnību Emumē ciemā netālu no Emumegi pavadījis igauņu rakstnieks Hugo Raudseps (*Viktor Paul Hugo Raudsepp,* 1883-1952).
1000px|thumb|center|Skats no Emumegi skatu torņa

## Atsauces
The Cad and the Hat

***The Cad and the Hat*** ir amerikāņu animētā seriāla "Simpsoni" 28. sezonas 15. sērija. Sēriju sarakstīja Rons Zimmermans, režisēja — Stīvens Dīns Mūrs. Pirmoreiz tā tika pārraidīta *[[Fox Broadcasting Company|Fox]]* televīzijas kanālā .

## Sižets
Simpsonu ģimene dodas uz pludmali, kur Līza nopērk sev cepuri. Tikmēr Džaspers piedāvā Homēram uzspēlēt šaha spēli uz naudu, jo domā, ka Homērs neprot spēlēt. Homērs uzvar Džasperu, sacīdams: "Vēl viens Budapeštas gambīta upuris". Pārējie Simpsonu ģimenes locekļi ir pārsteigti, ka Homērs prot spēlēt šahu, Homērs stāsta, ka bērnībā daudz spēlējis ar savu tēvu un grasās atkal uzspēlēt ar Ābrahamu.

Kad Simpsoni atbrauc mājās, Bārts izmet Līzas cepuri pa logu. Nākamajā dienā viņš nožēlo izdarīto.

## Atsauces

## Ārējās saites
*
Nozieguma dzīve

**"Nozieguma dzīve"** () ir 2013. gada ASV kriminālkomēdija, kuras režisors un scenārija autors ir Daniels Šekters. Galvenās lomas filmā atveido Dženifere Anistone, Jasīns Bejs, Aila Fišere, Vills Forts, Marks Būns Juniors, Tims Robinss, Džons Hokss un Deivids Servero. Filmas pirmizrāde notika  Toronto Starptautiskajā kinofestivālā.

Divi noziedznieki saņem vairāk nekā gaidījuši pēc tam, kad viņi nolaupa sievu korumpētam nekustamo īpašumu attīstītājam, kurš nav ieinteresēts maksāt vienu miljonu dolāru lielu izpirkuma maksu.

## Atsauces

## Ārējās saites
Mātes diena (filma)

**"Mātes diena"** () ir 2016. gada ASV romantiskā kinokomēdija, kuras režisors ir Gerijs Māršals. Galvenās lomas filmā atveido Dženifere Anistone, Keita Hadsone, Šeja Mičela, Džūlija Robertsa, Džeisons Sudeikis, Brita Robertsone, Hektors Elizondo, Timotijs Olifents un Džeks Vaitvols. Filmas pirmizrāde notika  Losandželosā.

Trīs dažādas paaudzes satiekas Mātes dienas nedēļā.

## Atsauces

## Ārējās saites
Endzelīna

**Endzelīna** (vīriešu dzimtē Endzelīns) ir latviešu uzvārds. Cilvēki ar šo uzvārdu:

* Līvija Endzelīna (1927—2008) — gleznotāja,
* Milda Lauberte-Endzelīna (1918—2009) — ārste un šahiste.
The Yellow Birds

***The Yellow Birds*** ir 2017. gada ASV un Marokas kara filma, kuras režisors ir Aleksandrs Mūrss. Galvenās lomas filmā atveido Dženifere Anistone, Tajs Šeridans, Aldens Ērenreihs, Toni Kolete, Džeisons Patriks un Džeks Hjūstons. Filmas pirmizrāde notika  Sandensas kinofestivālā.

Divi jaunie karavīri, Bārtls un Mērfs, piedalās Irākas karā. Visu laiku Bārtlu nomoka solījums, ko viņš nodeva Mērfa mātei pirms abu dienesta.

## Ārējās saites
Kā kļūt par zvaigzni Brodvejā

**"Kā kļūt par zvaigzni Brodvejā"** () ir 2014. gada ASV kinokomēdija, kuras režisors un viens no scenārija autoriem ir Pīters Bogdanovičs. Galvenās lomas filmā atveido Ouens Vilsons, Imodžena Pūtsa, Ketrīna Hāna, Dženifere Anistone un Vills Forte. Filmas pirmizrāde notika  Venēcijas kinofestivālā.

Kāda dramaturga jaunajā projektā veidojas mīlas trijstūris starp dramaturga sievu, viņas bijušo mīļāko un izsaukuma meiteni, kura kļuvusi par aktrisi.

## Atsauces

## Ārējās saites
Kūka (filma)

**"Kūka"** () ir 2014. gada ASV drāmas filma, kuras režisors ir Daniels Bārnzs. Galvenās lomas filmā atveido Dženifere Anistone, Adriana Baraza, Mamija Gamere, Felisitija Hafmane, Viljams Meisijs, Kriss Mesina, Lūsija Punča, Brita Robertsone, Anna Kendrika un Sems Vortingtons. Filmas pirmizrāde notika  Toronto kinofestivālā.

Klēru aizrauj pašnāvība, ko veica sieviete no Klēras hronisko sāpju atbalsta grupas. Tajā pašā laikā Klēra cīnās ar savu personisko traģēdiju.

## Atsauces

## Ārējās saites
Milleru ģimenīte

**"Milleru ģimenīte"** () ir 2013. gada ASV kinokomēdija, kuras režisors ir Rosons M. Turbers. Galvenās lomas filmā atveido Dženifere Anistone, Džeisons Sudeikis, Emma Robertsa, Vills Poulters, Niks Ofermans, Katrīna Hāna un Eds Helmss. Filmas pirmizrāde notika  Traverssitijas filmu festivālā.

Marihuānas tirgotājs ar savu kaimiņu palīdzību izveido viltus ģimeni, lai pārvestu milzīgu narkotiku sūtījumu no Meksikas uz ASV.

## Atsauces

## Ārējās saites
Smaržīgā madara

**Smaržīgā madara** (*Galium odoratum*), agrāk **smaržīgais miešķis** (*Asperula odorata*), ir madaru ģints lakstaugs. Suga sastopama Eiropā un divos nelielos apgabalos Āzijā. Latvijā sastopama visā teritorijā. Aug galvenokārt platlapju koku mežos, nav sastopama ārpus mežiem.

## Morfoloģija
Smaržīgā madara ir daudzgadīgs, 10-35 cm garš lakstaugs ar stāvu, četršķautņainu, gludu stublāju. 

Lapas uz stublāja ir izvietotas neīstā mieturī (apakšējās pa 5-7, augšējās pa 8). Lapas pēc formas ir plati lancetiskas, 4-6 cm garas un 0.5-1.4 cm platas, pie pamata tās ir sašaurinātas. Lapas gals ir smails, mala skarbi skropstaina.

Ziedi ir izvietoti skarveidīgās ziedkopās stublāja galotnē, dažreiz ziedkopas ir arī viena vai divu zemāko mieturu lapu žāklēs. Zieda kauss ir ļoti īss. Vainags ir balts, četrdaļīgs, vainaga stobriņš un apmale vienāda garuma. Skaldauglī katrs riekstiņš ir blīvi klāts ar āķveidīgiem matiņiem. Zied maijā un jūnijā.

## Ārējās saites

* 

## Atsauces
Miks Mikivers

**Miks Mikivers** (; 1937—2006) bija igauņu un padomju aktieris, teātra un kino režisors, pedagogs, PSRS Tautas skatuves mākslinieks (1990).

## Biogrāfija
Dzimis 1937. gada 4. septembrī Tallinā (no citiem avotiem — 4. novembrī Loksā).

Mācījies Loksas skolā, pēc tam Tallinas 17. vidusskolā, Tallinas kalnrūpniecības tehnikumā, studējis Tallinas Politehniskajā institūtā (tagad Tallinas Tehnoloģiju universitāte). 1961. gadā beidzis Tallinas Konservatorijas teātra mākslas nodaļu (šobrīd Igaunijas Mūzikas un teātra akadēmijas drāmas skola).

No 1961. līdz 1965. gadam — aktieris, no 1974. līdz 1988. gadam un kopš 1992. gada — režisors (kopš 1977. gada — galvenais režisors) Igaunijas Drāmas teātrī Tallinā.

Tēlojis dažādas lomas teātrī, tai skaitā Pēru Gintu H. Ibsena "Pērs Gints", Lopahinu Čehova lugā "Ķiršu dārzs", Veršiņinu Čehova lugā  "Trīs māsas".

No 1965. līdz 1974. gadam Igaunijas Jaunatnes teātra (tagad - Tallinas pilsētas teātris) aktieris un direktors. Iestudējis izrādes Somijā, Ungārijā, Krievijā, Latvijā un Lietuvā.

Filmējies kino vairāk nekā 40 filmās, tai skaitā Norvēģijā, Zviedrijā, Somijā, Anglijā, Armēnijā, Lietuvā un Krievijā, bijis arī televīzijas aktieris. Pazīstamākās no filmām ar viņa piedalīšanos: "Aizpekļu jaunais velns", "Briljanti proletariāta diktatūrai", "Viesnīca "Pie bojā gājušā alpīnista"", "TASS pilnvarots paziņot". Vairāku filmu režisors.  

Bijis pasniedzējs Tallinas konservatorijas teātra katedrā. No 1987. līdz 1994. gadam Igaunijas Teātru savienības valdes priekšsēdētājs. Igaunijas PSR kinematogrāfu savienības biedrs. PSRS tautas deputāts no Tallinas pilsētas teritoriālā vēlēšanu apgabala (1989-1991). No 1990. līdz 1992. gadam viņš bija ievēlēts Igaunijas Kongresā (alternatīvais parlaments). No 1989. līdz 2006. gadam viņš bija pastāvīgais Igaunijas Olimpiskās komitejas loceklis. Saņēmis dažādas prēmijas, apbalvojumus  un goda nosaukumus, tai skaitā PSRS Tautas skatuves mākslinieka nosaukumu (1990).

2003. gadā piedzīvoja smagu insultu. Miris 2006. gada 9. janvārī Vesu, Igaunijā. Apglabāts Tallinas meža kapos.

## Atsauces

## Ārējās saites
* Микк Микивер 
* Микивер Микк Арнольдович
Kens Kīzijs

**Kens Eltons Kīzijs** (; dzimis , miris ) bija bītu paaudzes ASV rakstnieks. Pazīstamākais darbs ir 1962. gadā publicētais romāns "Kāds pārlaidās pār dzeguzes ligzdu" (*One Flew Over the Cuckoo's Nest*).

## Dzīvesgājums
Dzimis La Juntā, Kolorādo štatā. Viņa ģimene nodarbojās ar piensaimniecību un dēlu uzaudzināja Oregonas štata Springfīldā. Kīzijs bija ļoti aktīvs jauneklis, kurš labprāt nodarbojās ar amerikāņu futbolu un cīņas mākslu, kas viņam ļoti labi padevās. Studējot Oregonas Universitātē, viņam radās interese par teātra mākslu, taču tajā pašā laikā viņam piedāvāja arī sporta stipendiju, no kuras viņš nespēja atteikties.

Kens Kīzijs agrā vecumā apprecējās ar savu vidusskolas gadu draudzeni Normu Feju Haksbiju un vēlāk pārcēlās uz dzīvi Palo Alto, Kalifornijā. Tur Kīzijam radās iespēja studēt rakstniecību prestižajā Stenforda Universitātē.

1959. gadā Kīzijs iestājās Stenforda Universitātē. 1960. gadā, lai nopelnītu naudu, Kens Kīzijs bija spiests strādāt kādā Otrā pasaules kara veterānu hospitālī un piedalīties eksperimentos, kuros pētīja stipro narkotiku iedarbību, lai izmantotu tās garīgo slimību ārstēšanai. Eksperimenti izrādījās visai apšaubāmi, un pēc štata gubernatora iejaukšanās tie tika pārtraukti. Pēc tam Kīzijs aptuveni pusgadu turpināja strādāt hospitālī par naktssargu un sanitāru garīgi slimo palātā. Pēc hospitālī gūtās pieredzes Kīzijs īsā laikā sarakstīja romānu "Kāds pārlaidās pār dzeguzes ligzdu". Romāns kļuva populārs, sevišķi hipiju kustības pārstāvju vidū.

1964. gadā Kīzijs publicēja otro romānu *Sometimes a Great Notion*, bet kritiķi to neuzskatīja par literāru sasniegumu. 1966. gadā Kīziju pieķēra un sodīja par marihuānas glabāšanu. Kīzijs nolēma, ka labākais veids, kā izvairīties no soda ir aizbēgt uz Meksiku. Jau pēc gada viņš atgriezās Amerikas Savienotajās Valstīs un pavadīja pusgadu izciešot sodu.

Kamēr Kīzijs bija cietumā, romānu "Kāds pārlaidās pār dzeguzes ligzdu" iekļāva universitāšu mācību programmās. Romāns tika tulkots desmit valodās un ASV izdots romāna akadēmisks izdevums ar plašiem komentāriem. 1975. gadā iznāca oskarotā Miloša Formana filma "Kāds pārlaidās pār dzeguzes ligzdu" ar Džeku Nikolsonu Makmērfija lomā. Kīzijam šķita, ka Formans izkropļojis viņa ieceri, tāpēc viņš filmas veidotājus iesūdzēja tiesā, taču prāvu zaudēja.

## Bibliogrāfija

### Romāni
* Kāds pārlaidās pār dzeguzes ligzdu (*One Flew Over the Cuckoo's Nest*, 1962)
* *Sometimes a Great Notion* (1964)
* *Sailor Song* (1992)
* *Last Go Round* (1994; kopā ar Kenu Babsu)

### Stāsti
* *Kesey's Garage Sale* (1973)
* *Demon Box* (1986)

### Lugas
* *The Further Inquiry* (1990)
* *Twister* (1994)

## Nāve
Kens Kīzijs nomira  no plaušu vēža izraisītām komplikācijām.

## Atsauces
Danica Vaskesa

**Danica Fernanda Vaskesa Maksarini** (; dzimusi  Kaguasā) ir Puertoriko starptautiskā meistare (2013) šahā.

## Biogrāfija
2013. gadā uzvarējusi Centrālamerikas un Karību valstu junioru šaha čempionātā U20 meitenēm. 2015. gadā uzvarējusi Puertoriko vīriešu šaha čempionātā. 2017. gada Pasaules junioru šaha čempionātā izcīnījusi bronzas medaļu U18 meiteņu vecuma grupā. 2017. gadā kopā ar Jerisbeli Mirandu Ljanesu un Maricu Arribasu Robainu dalījusi pirmo vietu Pasaules sieviešu šaha čempiones nosaukuma izcīņas cikla Amerikas 2.3 zonas turnīrā un izcīnījusi tiesības piedalīties 2018. gada Pasaules sieviešu šaha čempionātā pēc izslēgšanas sistēmas. 2018. gadā Hantimansijskā Pasaules šaha čempionātā sievietēm pēc izslēgšanas sistēmas 1. kārtā zaudējusi Aleksandrai Kosteņukai.

2018. gadā Batumi pārstāvējusi Puertoriko komandu 43. šaha olimpiādē.

Par panākumiem turnīros FIDE 2013. gadā viņai piešķīrusi starptautiskās meistares (WIM) nosaukumu.

## Atsauces

## Ārējās saites
Mobina Alinasaba

**Mobina Alinasaba** (, ; dzimusi ) ir Irānas starptautiskā meistare šahā (2017).

## Biogrāfija
2016. gadā uzvarējusi Āzijas junioru šaha čempionātā un izcīnījusi 2. vietu Pasaules junioru šaha čempionātā meiteņu U16 vecuma grupā.

2017. gadā uzvarējusi Irānas sieviešu šaha čempionātā. 2017. gadā uzvarējusi Pasaules sieviešu šaha čempiones nosaukuma izcīņas cikla Āzijas 3.1 zonas turnīrā un izcīnījusi tiesības piedalīties 2018. gada Pasaules sieviešu šaha čempionātā pēc izslēgšanas sistēmas. 2018. gadā Hantimansijskā Pasaules šaha čempionātā sievietēm pēc izslēgšanas sistēmas 1. kārtā uzvarējusi Elizabeti Pēcu, 2. kārtā uzvarējusi Moniku Socko, bet 3. kārtā zaudējusi Marijai Muzičukai.

2018. gadā Batumi pārstāvējusi Irānas komandu 43. šaha olimpiādē.

Par panākumiem turnīros FIDE 2017. gadā viņai piešķīrusi starptautiskās meistares (WIM) nosaukumu.

## Atsauces

## Ārējās saites
Šāhenda Vafa

**Šāhenda Vafa** (; dzimusi 1998. gadā) ir Ēģiptes starptautiskā lielmeistare (2017). Divkārtēja Āfrikas sieviešu šaha čempionāta uzvarētāja (2017, 2018).

## Biogrāfija
Ēģiptes šaha lielmeistares Šrūkas Vafas jaunākā māsa. 2014. gadā uzvarējusi Arābu junioru šaha čempionātā un Āfrikas junioru šaha čempionātā meitenēm U16 vecuma grupā. 2014. gadā kopā ar Sabrinu Latreši uzvarējusi Arābu sieviešu šaha čempionātā. 2015. gadā uzvarējusi Āfrikas jauniešu un junioru šaha čempionātos.

Divas reizes pēc kārtas uzvarējusi Āfrikas sieviešu šaha čempionātos, iegūstot tiesības piedalīties 2018. gada Pasaules sieviešu šaha čempionātā pēc izslēgšanas sistēmas: 2017. gadā Orānā, apsteidzot Hajatu Toubalu un Džesi Februari, un 2018. gadā Livingstonā (Zambija).

2018. gadā Hantimansijskā Pasaules šaha čempionātā sievietēm pēc izslēgšanas sistēmas 1. kārtā zaudējusi Marijai Muzičukai.

Pārstāvējusi Ēģiptes komandu lielākajos komandu šaha turnīros:
* Pasaules šaha olimpiādēs piedalījusies 4 reizes (2012-2018);
* Pasaules komandu šaha čempionātā piedalījusies 2 reizes (2015, 2019).

Par panākumiem turnīros FIDE 2014. gadā viņai piešķīrusi starptautiskās meistares (WIM) nosaukumu, bet 2017. gadā - starptautiskās lielmeistares (WGM) nosaukumu.

## Atsauces

## Ārējās saites
Hajata Toubala

**Hajata Toubala** (; dzimusi 1985. gadā) ir Alžīrijas starptautiskā meistare (2005).

## Biogrāfija
Divus gadus pēc kārtas izcīnījusi otro vietu Ārābu sieviešu šaha čempionātos (2006, 2007).

2017. gadā Orānā bijusi otrā Āfrikas sieviešu šaha čempionātā pēc Šāhendas Vafas un ieguvusi tiesības piedalīties 2018. gada Pasaules sieviešu šaha čempionātā pēc izslēgšanas sistēmas. 2018. gadā bijusi otrā Alžīrijas sieviešu šaha čempionātā.

2018. gadā Hantimansijskā Pasaules šaha čempionātā sievietēm pēc izslēgšanas sistēmas 1. kārtā zaudējusi Humpi Koneru.

Pārstāvējusi Alžīrijas komandu Pasaules šaha olimpiādēs, kurās piedalījusies 4 reizes (2006, 2014-2018).

Par panākumiem turnīros FIDE 2005. gadā viņai piešķīrusi starptautiskās meistares (WIM) nosaukumu.

## Atsauces

## Ārējās saites
Džese Februari

**Džese Niki Februari** (; dzimusi ) ir Dienvidāfrikas starptautiskā meistare (2016).

## Biogrāfija
Trīs gadus pēc kārtas uzvarējusi Dienvidāfrikas junioru šaha čempionātos U18 un U20 vecuma grupās meitenēm.

2016. gadā uzvarējusi Pasaules sieviešu šaha čempiones nosaukuma izcīņas cikla Āfrikas 4.3 zonas turnīrā. 2017. gadā Orānā izcīnījusi trešo vietu Āfrikas sieviešu šaha čempionātā aiz Šāhendas Vafas un Hajatas Toubalas. 2017. gadā uzvarējusi Dienvidāfrikas sieviešu šaha čempionātā. 2018. gadā bijusi otrā Pasaules sieviešu šaha čempiones nosaukuma izcīņas cikla Āfrikas 4.3 zonas turnīrā un izcīnījusi tiesības piedalīties 2018. gada Pasaules sieviešu šaha čempionātā pēc izslēgšanas sistēmas. 2018. gadā Hantimansijskā Pasaules šaha čempionātā sievietēm pēc izslēgšanas sistēmas 1. kārtā zaudējusi Katerinai Lagno. 2021. gada novembrī Rīgā ierindojusies 50. vietā 2021. gada "FIDE Chess.com Grand Swiss" turnīrā sievietēm. 2024. gada martā uzvarējusi Āfrikas sieviešu šaha čempionātā.

Pārstāvējusi Dienvidāfrikas komandu Pasaules šaha olimpiādēs, kurās piedalījusies 2 reizes (2016-2018).

Par panākumiem turnīros FIDE 2016. gadā viņai piešķīrusi starptautiskās meistares (WIM) nosaukumu.

## Atsauces

## Ārējās saites
Abby Singer

***Abby Singer*** ir 2003. gada ASV kinokomēdija, kuras režisors, kā arī viens no producentiem, scenārija autoriem un galveno lomu atveidotājiem ir Raiens Viljamss. Citas lomas filmā atveido Klints Dž. Palmers, Vendija Bussa, Pets Donohjū, Marks Vanders un Džejs O. Sanderss. Filmas pirmizrāde notika .

Filmā tiek sekots līdzi Kērtisam Kleminsam, kurš nespēj izvēlēties starp savu mūža mīlestību un sapņa piepildīšanu.

## Ārējās saites
Igaunijas saimniecība

[thumbnail|235px|Darījumu centrs Igaunijas galvaspilsētā [Tallina|Tallinā]]
**[[Igaunija]]s saimniecība** ir atvērta kapitālisma saimniecība Eiropas Savienības iekšējā tirgū. 20. gadsimtā tā kļuva par mūsdienīgu pakalpojumu saimniecību ar progresīvu tehnoloģisko uzņēmumu iezīmēm.

Vēsturiski Igaunijā tradicionāli dominēja lauksaimniecība, no Igaunijas eksportēja piena produktus — sviestu un sieru. Krievijas Impērijas laikos tika attīstīta tekstilrūpniecība. Padomju Savienības laikā Igaunijas PSR teritorijā izveidoja elektronikas rūpniecības uzņēmumus Padomju Savienības kosmosa programmām. Narvas apkārtnē rūpnieciski sāka iegūt degslānekli.

Mūsdienās Igaunijas tautsaimniecība balstās uz inženiertehnisko nozari, pārtikas rūpniecību, metālapstrādi, ķīmisko rūpniecību un koka izstrādājumu ražošanu. No iekšzemes kopprodukta aptuveni 15% ienākumu dod tūrisms.  Igaunija iestājās eirozonā, nomainot nacionālo valūtu no kronām uz eiro.

Nozīmīgākie derīgie izrakteņi ir degslāneklis (viena no nozīmīgākajām degslānekļa ieguves valstīm pasaulē), fosforīti, kaļķakmens, smiltis un kūdra.

## Eksports un imports

## Atsauces

## Ārējās saites
Jerisbele Miranda Ljanesa

**Jerisbele Miranda Ljanesa** (; dzimusi 1987. gadā) ir Kubas starptautiskā meistare (2011) šahā.

## Biogrāfija
2017. gadā kopā ar Danicu Vaskesu un Maricu Arribasu Robainu dalījusi pirmo vietu Pasaules sieviešu šaha čempiones nosaukuma izcīņas cikla Amerikas 2.3 zonas turnīrā un izcīnījusi tiesības piedalīties 2018. gada Pasaules sieviešu šaha čempionātā pēc izslēgšanas sistēmas.

2017. gadā uzvarējusi Kubas sieviešu šaha čempionātā. 2018. gadā izcīnījusi otro vietu Panamerikas sieviešu šaha čempionātā (turnīrā uzvarējusi Dejsi Kori).

2018. gadā Hantimansijskā Pasaules šaha čempionātā sievietēm pēc izslēgšanas sistēmas 1. kārtā zaudējusi Nanai Dzagnidzei.

2018. gadā Batumi pārstāvējusi Kubas komandu 43. šaha olimpiādē.

Par panākumiem turnīros FIDE 2011. gadā viņai piešķīrusi starptautiskās meistares (WIM) nosaukumu.

## Atsauces

## Ārējās saites
Pollija ir klāt

**"Pollija ir klāt"** () ir 2004. gada ASV romantiskā kinokomēdija, kuras režisors un scenārija autors ir Džons Hamburgs. Galvenās lomas atveido Bens Stillers, Dženifere Anistone, Debra Mesinga, Filips Sīmors Hofmans, Henks Azaria, Braiens Brauns un Aleks Boldvins. Filmas pirmizrāde notika .

Rūbens, kurš ir tikko apprecējies, saprot, ka viņa organizētā dzīve sāk brukt kopā pēc tam, kad Rūbens uzzina, ka viņa sieva viņu krāpj, bet pats Rūbens iemīlas savā bijušajā klasesbiedrenē.

## Atsauces

## Ārējās saites
No sliedēm

**"No sliedēm"** () ir 2005. gada ASV krimināltrilleris, kas balstīts uz Džeimsa Sīgela tāda paša nosaukuma romānu. Filmas režisors ir Mikaels Hefstrēms. Galvenās lomas atveido Klaivs Ouens, Dženifere Anistone, Vinsents Kasels, Žankarlo Esposito un Deivids Morisejs. Filmas pirmizrāde notika .

Divus precējušos uzņēmējus, kuriem ir dēka, šantažē kāds noziedznieks.

## Atsauces

## Ārējās saites
Klīst baumas, ka...

**"Klīst baumas, ka..."** () ir 2005. gada ASV romantiskā kinokomēdija, kuras režisors ir Robs Rainers. Galvenās lomas atveido Dženifere Anistone, Kevins Kostners, Šērlija Makleina, Marks Rafalo un Ričards Dženkinss. Filmas pirmizrāde notika .

Filmā Sāra Hatingere uzzina, ka viņas māte un vecmāmiņa varētu būt Čārlza Veba 1963. gada grāmatas "Absolvents" iedvesmas avoti.

## Atsauces

## Ārējās saites
Bagātie draugi

**"Bagātie draugi"** () ir 2006. gada ASV drāmas filma, kuras režisore un scenārija autore ir Nikola Holofsenere. Galvenās lomas atveido Dženifere Anistone, Džoana Kjūsaka, Frānsisa Makdormanda, Ketrina Kīnera, Džeisons Īzāks, Skots Kāns, Saimons MakBurnijs un Gregs Džermans. Filmas pirmizrāde notika  Sandensas kinofestivālā.

Olīvija pēc sava ienesīgā darba pamešanas sāk šaubīties par savu nākotni un attiecībām ar saviem veiksmīgajiem un bagātajiem draugiem.

## Atsauces

## Ārējās saites
Laba meitene

**"Laba meitene"** () ir 2002. gada ASV drāmas filma, kuras režisors ir Migels Arteta. Galvenās lomas atveido Džeiks Jillenhols, Dženifere Anistone, Džons Railijs, Tims Bleiks Nelsons, Zoja Dešanela un Maiks Vaits. Filmas pirmizrāde notika .

Atlaižu veikala darbiniece sāk dēku ar kolēģi, kurš uzskata sevi par Holdena Kaulfīlda iemiesojumu.

## Atsauces

## Ārējās saites
Rokzvaigzne (filma)

**"Rokzvaigzne"** () ir 2001. gada ASV muzikāla kinokomēdija, kuras režisors ir Stīvens Hereks. Galvenās lomas atveido Marks Volbergs, Dženifere Anistone, Džeisons Flemings, Timotijs Olifents, Timotijs Spols un Dominiks Vests. Filmas pirmizrāde notika .

Kādas grupas vokālists kļūst par vokālistu grupā, kuru viņš pielūdz.

## Atsauces

## Ārējās saites
Šķiršanās amerikāņu stilā

**"Šķiršanās amerikāņu stilā"** () ir 2006. gada ASV romantiskā kinokomēdija, kuras režisors ir Peitons Rīds. Galvenās lomas atveido Dženifere Anistone, Vinss Vons, Džoija Lorēna Adamsa, Anna Mārgreta, Džūdija Deivisa, Džons Favro, Vinsents D'Onofrio un Kouls Housers. Filmas pirmizrāde notika .

Gerijs un Brūka izšķiras, tomēr neviens no viņiem nevēlas atdot otram abu kopīgo dzīvokli.

## Atsauces

## Ārējās saites
Mārlijs un es

**"Mārlijs un es"** () ir 2008. gada ASV drāmas filma, kas ir balstīta uz Džona Grogana tāda paša nosaukuma memuāru. Filmas režisors ir Deivids Frankels. Galvenās lomas atveido Dženifere Anistone un Ouens Vilsons. Filmas pirmizrāde notika .

Ģimene iemācās vairākas svarīgas dzīves mācības no viņu jaukā, bet tajā pašā laikā nerātnā suņa.

## Atsauces

## Ārējās saites
Kāds pārlaidās pār dzeguzes ligzdu

**"Kāds pārlaidās pār dzeguzes ligzdu"** () ir Kena Kīzija sarakstīts romāns, kas tika publicēts 1962. gadā. Romāns kļuva populārs, it īpaši hipiju un bītu paaudzes kustību pārstāvju vidū.

Romāna "Kāds pārlaidās pār dzeguzes ligzdu" dramatizējums tika uzvests arī Latvijas teātros. 1984. gadā to iestudēja Valmieras teātrī, to režisēja Māra Ķimele. 2015. gada 20. martā romāns tika iestudēts Dailes teātrī Aleksandra Morfova dramatizējumā.

## Romāna tapšana
1960. gadā Kens Kīzijs, būdams Stenforda Universitātes students, trūcīgo apstākļu dēļ par maksu piedalījās eksperimentos kādā Otrā pasaules kara veterānu hospitālī, kur ASV Armijas zinātnieki testēja dažāda veida narkotikas. Eksperimenti izrādījās visai apšaubāmi, un pēc štata gubernatora iejaukšanās tie tika pārtraukti. Pēc tam Kīzijs aptuveni pusgadu turpināja strādāt hospitālī par naktssargu un sanitāru garīgi slimo palātā. Gūtās pieredzes rezultātā viņš īsā laikā sarakstīja romānu "Kāds pārlaidās pār dzeguzes ligzdu".

## Sižets

Grāmatas notikumi tiek stāstīti no ilggadējā Oregonas psihiatriskās slimnīcas pacienta Virsaiša Bromdena viedokļa, kurš cieš no halucinācijām un paranojas. Bromdens izliekas par kurlmēmu un dumju, lai viņu neviens nepamanītu, kaut arī ar viņa garo augumu tas ir grūti izdarāms. Viena no svarīgākajām stāsta varonēm ir medmāsa Rečida, kura ar saviem dzelzs likumiem un psiholoģiskās varmākas tieksmēm valda par nodaļas pacientiem. Ikdienas rutīnā ietilpst grupu sapulces, kuru laikā Rečida izaicina pacientus runāt par vissāpīgākajām tēmām, lai radītu nemieru un sāpju sajūtu pacientos. Ja kāds no slimniekiem zaudē kontroli vai pārkāpj kādu no likumiem, māsa pielieto pat aizliegtas medicīniskas sodīšanas metodes.

Kādu dienu slimnīcā ierodas romāna galvenais varonis Rendels Patriks Makmērfijs, kāršu spēlmanis un sieviešu mīļotājs. Bromdens nojauš, ka Makmērfijs nav parasts psihiatriskās klīnikas pacients. Liela loma romānā atvēlēta Oregonas psihiatriskās slimnīcas pacientiem – Billijam, Skenlonam, Čezvikam, Martīni un Hārdingam – pieciem pacientiem, kas nelāgu sakritību dēļ ir nonākuši māsas Rečidas uzraudzībā. Laika gaitā atklājas, ka ne visiem no viņiem ir psiholoģiskas problēmas, taču sabiedrības nosodīti tie ir nonākuši neapskaužamā situācijā. Rečidas skarbie likumi un provokācijas neļauj pacientiem ārstēties un pārvarēt savas problēmas. Kad ierodas Rendels, šiem pacientiem rodas jauna cerība, jo Makmērfijs nebaidās stāties pretī slimnīcā iedibinātajai sistēmai.

## Tulkojums latviešu valodā
Latviešu valodā grāmatu izdeva "Jumava", tas notika 1997. gadā. Grāmatu no angļu valodas tulkojusi Amanda Aizpuriete.

## Ekranizācija
1975. gadā iznāca oskarotā Miloša Formana filma ar tādu pašu nosaukumu ar Džeku Nikolsonu Makmērfija lomā. Kīzijam šķita, ka Formans izkropļojis viņa ieceri. Viņš atteicās no filmas skatīšanās un iesūdzēja tiesā filmas veidotājus, taču prāvu zaudēja.

## Atsauces
Melngalvju nams (Tallina)

thumb|250x250px|Tallinas Melngalvju nams
**Melngalvju nams** () ir ēka Tallinā, Pika ielā 26, viena no nedaudzajām Renesanses stila celtnēm pilsētā, bijusī melngalvju brālības galvenā mītne.

Melngalvju brālība šo māju iegādājās 1517. gadā, bet tagadējo izskatu tā ieguva 1597. gadā, kad to pārbūvēja arhitekta Arenta Pasera vadībā. Greznās durvis veidotas 1640. gados.

Mūsdienās komplekss sastāv no trim atsevišķām ēkām, tajās ir četras lielākas zāles un vairākas citas telpas, ko izmanto dažādiem pasākumiem. Baltā zāle celta no 1531. līdz 1532. gadam un pārbūvēta rekonstrukcijā no 1909. līdz 1911. gadam. 1919. gadā melngalvji iegādājās Svēta Olafa ģildes zāli, kuras interjers radīts 15. gadsimta sākumā. To pārbūvēja laikā no 1919. līdz 1922. gadam.

## Atsauces

## Ārējās saites
Dzelzs gigants

**"Dzelzs gigants"** () ir 1999. gada ASV zinātniskās fantastikas animācijas filma, kuras režisors ir Breds Bērds. Galvenās lomas ierunājuši Eli Marientāls, Dženifere Anistone, Vins Dīzels, Harijs Konniks jaunākais, Kristofers Makdonalds un Džons Mahonijs. Filmas pirmizrāde notika .

Kāds zēns sadraudzējas ar milzu robotu no kosmosa, kuru vēlas iznīcināt paranoisks valdības aģents.

## Atsauces

## Ārējās saites
Gumiņbaktērijas

**Gumiņbaktērijas** jeb **gumiņu baktērijas** (*Rhizobium*) ir baktēriju ģints, kas dzīvo tauriņziežu dzimtas augu sakņu izaugumos — gumos — un piesaista atmosfēras slāpekli, ko ar nitrogenāzi pārveido amonjakā.
Nacionālā Mākslu vidusskola

**Nacionālā Mākslu vidusskola** ir profesionālās izglītības kompetences centrs Latvijas Republikas Kultūras ministrijas pārziņā, kas atrodas Hāmaņa iela 2A Pārdaugavā.

Tās sastāvā ietilpst Jaņa Rozentāla Mākslas skola, Rīgas Doma kora skola, Emīla Dārziņa mūzikas skola un Rīgas Horeogrāfijas skola.

## Vēsture
Profesionālās izglītības kompetences centru "Nacionālā Mākslu vidusskola" izveidoja 2016. gadā, bet 2017. gadā tai pievienoja arī Emīla Dārziņa mūzikas skolu un Rīgas Horeogrāfijas skolu.

## Atsauces
Ķīmisko ieroču konvencija

thumbnail|275px|Valstis, kas parakstījušas un ratificējušas konvenciju iekrāsotas gaiši zaļā krāsā
**Ķīmisko ieroču konvencija** ir bruņojuma kontroles vienošanās starp valstīm, kas paredz ķīmisko ieroču ražošanas ierobežojumus un izmantošanu. Starptautiskā līguma pilnais un oficiālais nosaukums ir **Konvencija par ķīmisko ieroču izstrādes, izgatavošanas, uzkrāšanas un pielietošanas aizliegumu un ķīmisko ieroču iznīcināšanu**. Konvencijas ievērošanu uzrauga Ķīmisko ieroču aizlieguma organizācija, kuras galvenā mītne atrodas Nīderlandes pilsētā Hāgā. Konvenciju sāka izstrādāt 1993. gadā un tā stājās spēkā 1997. gadā.
Rāziku pagasts

**Rāziku pagasts** () ir pagasts Igaunijā, Harju apriņķī, dienvidaustrumos no Tallinas. Pagastā ir divi lielciemi (*alevik*) — Arukila (pagasta administratīvais centrs) un Rāziku, kā arī 13 ciemi (*küla*). Pagasts robežojas ar Jēlehtmes pagastu ziemeļos, Anijas pagastu austrumos, Kozes pagastu dienvidos un Raes pagastu rietumos. 

## Apskates vietas
*Arukilas dižakmens (*Aruküla hiidrahn*)
*Asaku raganu akmens (*Assaku Nõiakivi*)
*Harju-Jāni baznīca (*Harju-Jaani kirik*)
*Kivilo muiža (*Kiviloo mõis*)

## Attēlu galerija

Harju-Jaani_kirik2.jpg|Harju-Jāni baznīca
Aruküla_kivi_2005.jpg|Arukilas dižakmens
Kiviloo_mõisa_peahoone.jpg|Kivilo muiža
Assaku_nõiakivi.jpg|Asaku raganu akmens


## Ārējās saites
1938. gada Eiropas čempionāts cīņas sportā

**1938. gada Eiropas čempionāts cīņas sportā** notika no 1938. gada 24. līdz 27. aprīlim Igaunijas galvaspilsētā Tallinā teātrī *Estonia*. Sacensības notika tikai grieķu-romiešu cīņā. Čempionātā piedalījās 72 cīkstoņi no 13 valstīm.

## Grieķu-romiešu cīņa

### Medaļu sadalījums starp valstīm

### Medaļu ieguvēji

## Atsauces

## Ārējās saites
* United World Wrestling Database 
* FILA Wrestling Database
Lauma

[250px|thumb|right|Roma Vencka 1980. gada koka skulptūra „Lauma/Labā ragana” (''Laumė/Geroji ragana'') [Raganu kalns|Raganu kalnā]]

**Lauma** () baltu mitoloģijā ir zemes un dzemdību dieve. Vēlāk Lauma kļuvusi par ļaunu raganu, kas zog bērnus, cilvēkiem nes murgus un tos miegā žņaudz. Mitologi uzskata, ka viņas tēlā izmainītā veidā saglabājušās no debesīm uz zemi padzītās pērkona dieva sievas iezīmes.

## Atsauces
Maili Džada Uelē

**Maili Džada Uelē** (; dzimusi 2002. gadā) ir Kanādas šahiste, starptautiskā meistare (2016).

## Biogrāfija
2014. gadā uzvarējusi Kanādas junioru šaha čempionātā U12 vecuma grupā meitenēm. 2018. gadā uzvarējusi Kanādas junioru šaha čempionātā U16 un U18 apvienotajā vecuma grupā meitenēm.

2017. gadā uzvarējusi Kanādas sieviešu šaha čempionātā, kas vienlaicīgi bija Pasaules sieviešu šaha čempiones nosaukuma izcīņas cikla Amerikas 2.1 zonas turnīrs, un izcīnījusi tiesības piedalīties 2018. gada Pasaules sieviešu šaha čempionātā pēc izslēgšanas sistēmas. 2018. gadā Hantimansijskā Pasaules šaha čempionātā sievietēm pēc izslēgšanas sistēmas 1. kārtā zaudējusi Aleksandrai Gorjačkinai.

2022. gada aprīlī uzvarējusi Pasaules sieviešu šaha čempiones nosaukuma izcīņas cikla Kanādas zonas turnīrā ar simtprocentīgu rezultātu - 9 punkti no 9 iespējamiem.

2025. gada septembrī Samarkandā ierindojusies 49. vietā "FIDE Women's Grand Swiss" turnīrā sievietēm.

Pārstāvējusi Kanādas komandu Pasaules šaha olimpiādēs, kurās piedalījusies 2 reizes (2016-2018).

Par panākumiem turnīros FIDE 2016. gadā viņai piešķīrusi starptautiskās meistares (WIM) nosaukumu.

## Atsauces

## Ārējās saites
Ketrīna Hardegena

**Ketrīna Hardegena** (; dzimusi 1983. gadā) ir Austrālijas FIDE meistare šahā (2017).

## Biogrāfija
2017. gadā Oklendā izcīnījusi otro vietu Pasaules sieviešu šaha čempiones nosaukuma izcīņas cikla Okeānijas 3.6 zonas turnīrā. Pēc turnīra uzvarētājas atteikuma kļuvusi par vienīgo Okeānijas pārstāvi 2018. gada Pasaules sieviešu šaha čempionātā pēc izslēgšanas sistēmas. 2018. gadā Hantimansijskā Pasaules šaha čempionātā sievietēm pēc izslēgšanas sistēmas 1. kārtā zaudējusi Dzjui Veņdzjuņai.

2017. gadā kļuvusi par FIDE meistari sievietēm (WFM).

## Atsauces

## Ārējās saites
Rani Hamida

**Rani Hamida** (; dzimusi  Siletā) ir Bangladešas starptautiskā meistare šahā (1985).

## Biogrāfija
Šahu sākusi spēlēt tikai trīsdesmit četru gadu vecumā. Deviņpadsmit reizes uzvarējusi Bangladešas sieviešu šaha čempionātos, turklāt no 1979. līdz 1984. gadam izdarījusi to sešas reizes pēc kārtas. Tāpat trīs reizes uzvarējusi Lielbritānijas sieviešu šaha čempionātos (1983, 1985, 1989).

2017. gadā uzvarējusi Pasaules sieviešu šaha čempiones nosaukuma izcīņas cikla Āzijas 3.2 zonas turnīrā un izcīnījusi tiesības piedalīties 2018. gada Pasaules sieviešu šaha čempionātā pēc izslēgšanas sistēmas. 2018. gadā Hantimansijskā Pasaules šaha čempionātā sievietēm pēc izslēgšanas sistēmas 1. kārtā zaudējusi Annai Muzičukai.

Pārstāvējusi Bangladešas komandu lielākajos komandu šaha turnīros:
* Pasaules šaha olimpiādēs vīriešiem piedalījusies 3 reizes (1984, 1988, 1992);
* Pasaules šaha olimpiādēs sievietēm piedalījusies 15 reizes (1986, 1990, 1994-2018);
* Āzijas komandu šaha čempionātos sievietēm piedalījusies 2 reizes (2003, 2009). Individuālajā vērtējumā izcīnījusi bronzas medaļu;
* Āzijas spēļu komandu šaha čempionātos sievietēm piedalījusies 2010. gadā.

Par panākumiem turnīros FIDE 1985. gadā viņai piešķīrusi starptautiskās meistares (WIM) nosaukumu. Bijusi pirmā Bangladešas šahiste, kas saņēmusi šo nosaukumu.

## Atsauces

## Ārējās saites
Vadīt dzīvi

**"Vadīt dzīvi"** () ir 2008. gada ASV romantiskā kinokomēdija, kuras režisors un scenārija autors ir Stīvens Belbers. Galvenās lomas atveido  Dženifere Anistone, Stīvs Zāns, Vudijs Harelsons un Freds Vords. Filmas pirmizrāde notika  Toronto kinofestivālā.

Ceļojoša mākslas pārdevēja Sjū mēģina izvairīties no kāda hoteļa menedžera Maika, kurš ir iemīlējies Sjū un nevēlas viņu atstāt vienu.

## Atsauces

## Ārējās saites
Vu Mincjaņa

**Vu Mincjaņa** (, ; dzimusi  Handžou) ir Ķīnas starptautiskā lielmeistare šahā (1985).

## Biogrāfija
Šahu sākusi spēlēt divpadsmit gadu vecumā. Lielāko panākumu guvusi 1985. gada starpzonu turnīrā Žeļeznovodskā, kurā izcīnījusi 2. vietu aiz Martas Litinskas un kļuvusi par otro Ķīnas šahisti pēc Liu Šilaņas, kas ieguvusi tiesības piedalīties pretendentu turnīrā. 1986. gadā Malmē piedalījusies pretendentu turnīrā, kurā nospēlējusi neveiksmīgi un palikusi pēdējā, 8. vietā. Vēl piedalījusies 1987. gada starpzonu turnīrā Smederevskā Palankā, kurā dalījusi 11.-12. vietu ar savu tautieti Aņ Janfenu.

Četras reizes pārstāvējusi Ķīnas komandu Pasaules šaha olimpiādēs (1980-1986)..

Par panākumiem turnīros FIDE 1985. gadā viņai piešķīra starptautiskās lielmeistares (WGM) nosaukumu. Kopš 1991. gada reti piedalās šaha turnīros.

## Atsauces

## Ārējās saites
Unity (filma)

***Unity*** ir 2015. gada ASV dokumentālā filma, kuras režisors, scenārija autors un viens no producentiem ir Šons Monsons un tas ir turpinājums 2005. gada filmai "Zemieši". Filmu ierunājušas vairākas slavenības, tai skaitā Dženifere Anistone, Kristena Bella, Leitone Mīstere, Kevins Speisijs, Heilija Steinfelda, Toms Hidlstons, Bens Kingslijs un Līevs Šreibers. Filmas pirmizrāde notika .

Filma sadalīta piecās nodaļās, kurās atainota cilvēces transformācija.

## Atsauces

## Ārējās saites
Mīlestība gadās

**"Mīlestība gadās"** () ir 2009. gada ASV romantiskā drāma, kuras režisors un viens no scenārija autoriem ir Brendons Kemps. Galvenās lomas atveido Dženifere Anistone, Ārons Ekharts, Dens Foglers, Džūdija Grīra, Mārtins Šīns un Frānsisa Konroja. Filmas pirmizrāde notika .

Atraitnis, kura grāmata par cīņu ar zaudējumiem kļūst par bestselleru, iemīlas viesnīcas floristē un saprot, ka viņš vēl nav līdz galam pieņēmis sievas aiziešanu.

## Atsauces

## Ārējās saites
Aņ Janfena

**Aņ Janfena** (, ; dzimusi ) ir Ķīnas starptautiskā meistare šahā (1982).

## Biogrāfija
1980. gadu pirmajā pusē bijusi viena no vadošajām Ķīnas šahistēm. Piedalījusies 1985. gada starpzonu turnīrā Havanā, kurā dalījusi 8.-9. vietu ar Sūzanu Volkeri, un 1987. gada starpzonu turnīrā Smederevskā Palankā, kurā dalījusi 11.-12. vietu ar savu tautieti Vu Mincjaņu.

Četras reizes pārstāvējusi Ķīnas komandu Pasaules šaha olimpiādēs (1980-1986).

Par panākumiem turnīros FIDE 1982. gadā viņai piešķīra starptautiskās meistares (WIM) nosaukumu.

## Atsauces

## Ārējās saites
Atlīdzības mednieks

**"Atlīdzības mednieks"** () ir 2010. gada ASV kinokomēdija, kuras režisors ir Endijs Tenants. Galvenās lomas atveido Dženifere Anistone un Džerards Batlers. Filmas pirmizrāde notika .

Atlīdzības mednieks uzzina, ka viņa nākamais mērķis ir viņa bijusī sieva.

## Atsauces

## Ārējās saites
Klejotkāre

**"Klejotkāre"** () ir 2012. gada ASV kinokomēdija, kuras režisors, kā arī viens no producentiem un scenārija autoriem ir Deivids Vains. Galvenās lomas atveido Dženifere Anistone, Pols Rads, Džastins Terū, Mālina Okermane, Katrīna Hāna, Lorēna Embrousa un Alans Alda. Filmas pirmizrāde notika .

Džordžs un Linda ir precēts pāris, kas, cenšoties aizbēgt no mūsdienu sabiedrības, aizbrauc uz komūnu Džordžijā, kamēr Ņujorkā sabrūk ekonomika.

## Atsauces

## Ārējās saites
Kā tikt pie bērna

**"Kā tikt pie bērna"** () ir 2010. gada ASV romantiskā kinokomēdija, kuras režisori ir Džošs Gordons un Vills Speks. Galvenās lomas atveido Dženifere Anistone, Džeisons Beitmens, Patriks Vilsons, Džuljete Lūisa un Džefs Goldblūms. Filmas pirmizrāde notika  Holivudā.

Vollijs septiņus gadus pēc notikušā saprot, ka viņš ir bijis spermas donors savai labākajai draudzenei.

## Atsauces

## Ārējās saites
Izliecies par manu sievu

**"Izliecies par manu sievu"** () ir 2011. gada ASV romantiskā kinokomēdija, kuras režisors ir Deniss Dugans. Galvenās lomas atveido Dženifere Anistone, Ādams Sendlers, Niks Svardsons, Bruklina Dekere, Deivs Metjūzs, Beilija Medisona un Nikola Kidmena. Filmas pirmizrāde notika  Ņujorkā.

Ceļojuma uz Havaju salām laikā plastikas ķirurgs Daniels pārliecina savu palīdzi tēlot viņa sievu, lai noslēptu melus, ko Daniels pateica savai daudz jaunākajai draudzenei.

## Atsauces

## Ārējās saites